20040428

Решение на Комисията

от 28 април 2004 година

за изменение на Решение 2003/779/ЕО на Комисията относно определяне на ветеринарно-санитарните изисквания и ветеринарното сертифициране за животински черва, преминаващи транзитно или временно складирани в Общността

(нотифицирано под номер С(2004) 1561)

(текст от значение за ЕИП)

(2004/414/ЕО)

КОМИСИЯТА НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската общност,

като взе предвид Директива 2002/99/ЕО на Съвета от 16 декември 2002 г. относно определяне на ветеринарно-санитарни правила за производството, преработката, разпространението и въвеждането на продукти от животински произход, предназначени за човешка консумация [1], и по-специално член 8, параграф 5, трето тире, и член 9, параграф 2, буква б) и параграф 4, буква в),

като има предвид, че:

(1) Директива 92/118/ЕИО на Съвета [2] определя ветеринарно-санитарните и здравните изисквания относно търговията и вноса в Общността на продукти, които не са подчинени , по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО.

(2) Решение 2003/779/ЕО на Комисията [3] установява ветеринарно-санитарните изисквания и ветеринарните сертификати за вноса на животински черва от трети страни.

(3) Директива 97/78/ЕО на Съвета от 18 декември 1997 г. установява принципите, регулиращи организацията на ветеринарните проверки на продуктите, въведени в Общността от трети страни [4], а определени разпоредби за транзит вече са предвидени в член 11, като например използването на данните в "Анимо" и на общия ветеринарен входен документ.

(4) Въпреки това е необходимо, с оглед опазване на здравната ситуация в Общността, да се осигури допълнително тези пратки от животински черва, преминаващи транзитно през Общността, да отговарят на ветеринарно-санитарните условия при внос, приложими за страните, които имат разрешение.

(5) Решение 79/542/ЕИО на Съвета [5] относно съставянето на списък на трети страни или части от трети страни и относно определяне на ветеринарно-санитарните и здравните условия и ветеринарното сертифициране за внос в Общността на някои живи животни и прясно месо от тях, наскоро е било изменено, за да включи условията за транзитното преминаване и дерогация за транзит с Русия по отношение на определените гранични инспекционни пунктове, предназначени за тази крайна цел.

(6) В светлината на опита се вижда, че представянето пред граничния инспекционен пункт, съгласно член 7 от Директива 97/78/ЕО, на оригинални ветеринарни документи, издадени в третите страни на износа, за да се изпълнят регулаторните изисквания на трета страна на местоназначение, не е достатъчно да осигури, че ветеринарно-санитарните условия, необходими за безопасно внасяне на територията на Общността на съответните продукти, ще бъдат ефективно изпълнени; следователно е целесъобразно да се въведе определен образец на здравен сертификат, който да се използва при транзит на съответните продукти.

(7) Въпреки това обаче определени условия за транзит през Общността на пратки до и от Русия следва да бъдат предвидени поради географската ситуация на Калининград и да се вземат предвид климатичните проблеми, възпрепятстващи използването на някои пристанища в определени периоди от годината.

(8) С Решение 2001/881/ЕО на Комисията [6] се съставя списък с гранични инспекционни пунктове, които имат разрешение да извършват ветеринарни проверки на животни и животински продукти от трети страни, и е целесъобразно да се уточнят граничните инспекционни пунктове, предназначени за контрол на такива транзити, с оглед на настоящото решение.

(9) Уместно е да се измени здравният сертификат за животни за внос на животински черва, за да отговаря на формата, въведен за други сертификати.

(10) Решение 2003/779/ЕО следва съответно да се измени.

(11) Мерките, предвидени с настоящото решение, са в съответствие със становището на Постоянния комитет по хранителната верига и здравето на животните,

ПРИЕ НАСТОЯЩОТО РЕШЕНИЕ:

Член 1

Решение 2003/779/ЕО на Комисията се изменя, както следва:

1. Член 1 се заменя със следното:

"Член 1

Държавите-членки разрешават вноса на животински черва от която и да е трета страна, придружени от здравен сертификат, както е посочено в приложение I, който да се състои от един лист и да бъде попълнен най-малко на един официален език на държавата-членка, извършваща контрол върху вноса."

2. Добавя се следният член 1а:

"Член 1а

Държавите-членки осигуряват пратките от животински черва за консумация от човека, въведени на територията на Общността и които са предназначени за трета страна, чрез непосредствен транзит или след престой на склад, в съответствие с член 12, параграф 4 или член 13 от Директива 97/78/ЕИО, и не са предназначени за износ в ЕО, да отговарят на следните изисквания:

a) отговарят на специфичните ветеринарно-санитарни условия, посочени в образеца на здравен сертификат за животни, изложен в приложение I А;

б) придружени са от здравен сертификат за животни, издаден в съответствие с образеца, установен в приложение I Б, подписан от официален ветеринарен лекар към компетентната ветеринарна служба на съответната трета страна;

в) сертифицирани са като допустими за транзит или складиране (както е подходящо) в общия ветеринарен входен документ, издаден от официалния ветеринарен лекар към граничния инспекционен пункт."

3. Добавя се следният член 1б:

"Член 1б

1. Чрез дерогация от член 1а държавите-членки разрешат транзитното преминаване по пътища или жп линии през Общността между посочените гранични инспекционни пунктове на Общността, описани в приложението към Решение 2001/881/ЕО, на пратки, идващи от и предназначени за Русия директно или през друга трета страна, ако са изпълнени следните условия:

a) пратките са подпечатани с клеймо със сериен номер на граничния инспекционен пункт на вноса в ЕО от ветеринарната служба към компетентния орган;

б) документите, придружаващи пратката и отговарящи на член 7 от Директива 97/78/ЕО, носят печат "САМО ЗА ТРАНЗИТ КЪМ РУСИЯ ПРЕЗ ЕО" на всяка страница от официалния ветеринарен лекар към компетентния орган, отговорен за ГИП;

в) процедурните изисквания, предвидени в член 11 от Директива 97/78/ЕО, трябва да бъдат изпълнени;

г) пратката е сертифицирана като допустима за транзитно преминаване, в общия ветеринарен входен документ, издаден от официалния ветеринарен лекар към граничния инспекционен пункт.

2. Разтоварване или складиране, съгласно разпоредбите на член 12, параграф 4 или член 13 от Директива 97/78/ЕО, на територия на Общността на такива пратки не се позволява.

3. Редовни одити се извършват от компетентния орган, за да се осигури, че броят на пратките и количеството от продукти, напускащи територията на ЕО, отговаря на броя и количеството на влизащите."

4. Приложение I се заменя с приложението към настоящото решение.

Член 2

Предишният здравен сертификат, съставен с Решение 2003/779/ЕО на Комисията, за внос на животински черва, може да се използва най-късно до шест месеца след датата, посочена в параграф 1 от член 3.

Член 3

1. Настоящото решение се прилага от 1 май 2004 г.

2. Член 1, точка 2 и приложение I Б се прилагат от 1 януари 2005 г.

Член 4

Адресати на настоящото решение са държавите-членки.

Съставено в Брюксел на 28 април 2004 година.

За Комисията

David Byrne

Член на Комисията

[1] ОВ L 18, 23.1.2003 г., стр. 11.

[2] ОВ L 62, 15.3.1993 г., стр. 49. Директива, последно изменена с Регламент (ЕО) № 445/2004 на Комисията (ОВ L 72, 11.3.2004 г., стр. 60).

[3] ОВ L 285, 1.11.2003 г., стр. 38.

[4] ОВ L 24, 30.1.1998, стр. 9. Директива, последно изменена с Акта за присъединяване от 2003 г.

[5] ОВ L 146, 14.6.1979 г., стр. 44. Решение, последно изменено с Решение 2004/372/ЕО на Комисията (ОВ L 118, 23.4.2004, стр. 45).

[6] ОВ L 326, 11.12.2001 г., стр. 44. Решение, последно изменено с Решение 2004/273/ЕО на Комисията (ОВ L 86, 24.3.2004, стр. 21).

--------------------------------------------------

20040428

ПРИЛОЖЕНИЕ

20040428

"ПРИЛОЖЕНИЕ I А

+++++ TIFF +++++

+++++ TIFF +++++

20040428

"ПРИЛОЖЕНИЕ I Б

+++++ TIFF +++++

+++++ TIFF +++++

--------------------------------------------------